Ogaplaat

Ogaplaat on kuumtsingitud terasplaadist kinnitusvahend paksusega 1–2 mm, mille ühele küljele on stantsitud puitelemente ühendavad teravad ogad. Ogaplaate kasutatakse puitelementide ühendamiseks (näiteks katusefermid ja puitsõrestikud). Ogaplaate toodetakse väga erinevas mõõdus vastavalt standarditele, olenevalt ühenduskoha pikkusest, laiusest ja paksusest. Ogaplaatide kasutamine annab võimaluse ühenduselementide tootmist mehhaniseerida. Ogaplaadi leiutas 1955. aastal Ameerika ehitusinsener John Calvin Jureit.

 Kasutus 

 Puit/puit tüüpi kinnitused ja konstruktsioonid 

 Puitümbriste ühendamine pakenditööstuses 

 Sõrestikud 
Ogaplaatsõrestikke valmistades liidetakse vajaminev hulk puitmaterjali ogaplaatidega. Sõrestike valmistamine on mehhaniseeritud spetsiaalsete masinatega, mis võimaldab luua tugevad ja liikumatud ühendused. Kõik sõrestiku elemendid valmistatakse täispuidust, mistõttu ei saa neid valmistada suure sildega. 

 Paigaldus 
Puitmaterjalina kasutatakse männi- ja kuusepuitu laiusega 100–200 mm ning paksusega 40–60 mm. Plaadid surutakse vastava pressi abil kinni ühendavate elementide mõlemalt küljelt. Minimaalne ogaplaadi ülekate igale puitelemendile peab olema vähemalt 40 mm või 1/3 puitelemendi kõrgusest. Plaadid, mida kasutatakse jätkudes, peaksid katma vähemalt 2/3 nõutava elemendi kõrgusest. “Gang-Nail Truss System” (PDF), lk

 Eelised 

 puitmaterjali kvaliteetsem ja kiirem montaaž
 väiksem tööjõukulu ja tööaeg
 väiksem liikuvus materjalis ning suurem tugevus ja jäikus võrreldes tavalise puidukruvi või naelaga

 Kasutatud materjalid 
Kategooria:Ehitus
Kategooria:Ehitusmaterjalid